ઉલ્લેખનીય છે કે આ અગાઉ ૫૮ વર્ષ સુધી ઇપીએફની રકમ નહીં ઉપાડવા અને ઇપીએફની રકમ પર ટેક્સ લાદવાના નિર્ણયો પણ પરત લેવાની કેન્દ્ર સરકારને ફરજ પડી હતી. આ બંને નિર્ણયોના વિરોધમાં પણ કર્ચમારીઓએ દેખાવો કર્યા હતાં. સરકારના આજના નિર્ણય અંગે કેન્દ્રીય શ્રમ પ્રધાન બાંદારુ દત્તાત્રેયે પત્રકારોને જણાવ્યું હતું કે મને આનંદ થયો છે કે નાણા પ્રધાન ૨૦૧૫-૧૬ માટે ઇપીએફમાં જમા રકમ પર ૮.૮ ટકા વ્યાજ આપવા સંમત થયા છે. અમે તાત્કાલિક ૮.૮ ટકાના વ્યાજ દરનું નોટિફિકેશન જારી કરીશું.